CELEX: 62016TN0855
Language: fi
Date: 2016-12-07 00:00:00
Title: Asia T-855/16: Kanne 7.12.2016 – Fertisac v. ECHA

30.1.2017   
            
            
               FI
            
            
               Euroopan unionin virallinen lehti
            
            
               C 30/56
            
         Kanne 7.12.2016 – Fertisac v. ECHA
   (Asia T-855/16)
   (2017/C 030/64)
   Oikeudenkäyntikieli: espanja
   
      Asianosaiset
   
   
      Kantaja: Fertisac, S.L. (Atarfe, Espanja) (edustaja: asianajaja J. Gómez Rodríguez)
   
      Vastaaja: Euroopan kemikaalivirasto (ECHA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan ECHAn 15.11.2016 tekemän päätöksen nro SME (2016) 5150, jossa todettiin, ettei FERTISAC S.L. täytä edellytyksiä keskisuuria yrityksiä koskevan maksunalennuksen saamiselle, ja jolla se velvoitettiin maksamaan hallinnollinen maksu
            
         
               —
            
            
               mitätöimään ECHAn päätökseen nro SME (2016) 5150 perustuvan ECHAn 15.11.2016 asettaman laskun nro 10060160, jonka määrä vastaa FERTISAC S.L:n maksaman määrän ja suurelta yritykseltä perittävän määrän erotusta
            
         
               —
            
            
               kumoamaan ECHAn 15.11.2016 asettaman laskun nro 10060161, jossa määritetään ECHAn päätöksessä nro SME (2016) 5150 tarkoitettu hallinnollinen maksu
            
         
               —
            
            
               velvoittamaan Euroopan kemikaaliviraston (ECHA) korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka perustuu FERTISAC S.L:n luokittelemiseen suureksi yritykseksi
               
                           —
                        
                        
                           Tässä yhteydessä väitetään, että mikroyritysten sekä pienten ja keskisuurten yritysten määritelmästä 6.5.2003 annetun komission suosituksen 2003/361/EY (EYVL 2003, L 124, s. 36) liitteessä olevan 2 artiklan 1 kohdan mukaan mikroyritysten sekä pienten ja keskisuurten yritysten (pk-yritysten) luokka koostuu yrityksistä, joiden palveluksessa on vähemmän kuin 250 työntekijää ja joiden vuosiliikevaihto on enintään 50 miljoonaa euroa tai taseen loppusumma on enintään 43 miljoonaa euroa.
                        
                     Yrityksen luokittelussa pk-yritykseksi sovelletaan kantajan mukaan kahta kynnystä. Kyse ei sen mukaan ole vain yhden kynnyksen ylittymisestä (kuten on katsottu ECHAn päätöksessä, jossa tarkastellaan vain yhtä kynnystä eli vuosittaista liikevaihtoa) siten, että ensimmäinen eli henkilöstömäärää koskeva edellytys, joka on selkeästi erotettu konjunktiolla ”ja”, voitaisiin sivuuttaa. FERTISAC S.L:n henkilöstömäärä ei ole missään vaiheessa ylittänyt 250 henkilön kynnystä.
            
         
               2)
            
            
               Toinen kanneperuste, joka perustuu siihen, että vastaaja tulkitsi suositusta 2003/361 virheellisesti
               
                           —
                        
                        
                           Tässä yhteydessä väitetään, että kantajan koon määrittämiseksi on otettava huomioon ainoastaan kantajan ja sen omistusyhteysyritysten tiedot. Kantaja ei kuulu konserniin. Euroopan komission julkaisema pk-yrityksen käsitettä koskeva opas vahvistaa kantajan mukaan tällaisen tulkinnan. Toisaalta kantaja mainitsee, että kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annetun Euroopan parlamentin ja neuvoston asetuksen (EY) N:o 1907/2006 (EUVL 2006 L 396, s. 1) 3 artiklassa sekä kemikaalien rekisteröinnistä, arvioinnista, lupamenettelyistä ja rajoituksista (REACH) annettuun Euroopan parlamentin ja neuvoston asetukseen (EY) N:o 1907/2006 perustuvista Euroopan kemikaalivirastolle suoritettavista maksuista 16.4.2008 annetun komission asetuksen (EY) N:o 340/2008 (EUVL 2008, L 107, s. 6) johdanto-osan yhdeksännessä perustelukappaleessa ja 2 artiklassa viitataan pk-yritysten määrittelemisen osalta suositukseen 2003/361.